Kaptolske kurije u Zagrebu

**Kaptolske kurije** su niz od 25 kanoničkih kurija duž ulice Kaptol u Zagrebu. Kurije su služile za stanovanje kanonika, odnosno članova Prvostolnog kaptola zagrebačkog. Građene su od srednjeg vijeka pa sve do 19. stoljeća. Najviše ih je sačuvano iz baroknog doba (17. i 18. stoljeće), a nekolicina vrijednih potječe iz 19. stoljeća. Kaptolske su kurije oblikovane kao velike gradske kuće i bile su okružene vrtovima. Svaka ima svoju povijest i specifičnosti. Najznačajnije su bile one kurije u kojima su stanovali položajem ugledniji kanonici.

## Popis kaptolskih kurija prema adresi

****Kaptol 1***– sagradio ju je kanonik Petar Puc krajem 17. st., pročelje je iz druge polovice 18. st.
****Kaptol 2*** – sagrađena 1726. godine
****Kaptol 3*** – sagrađena u 17. st. s dvorišnim arkadama, pročelje iz 19. st.
****Kaptol 4*** – *Kurija Strezoj* sagrađena 1627., obnovljena na prijelazu 18. u 19. st.
****Kaptol 5*** – *Kurija Jelušić* sagrađena poslije 1743., kasnije obnovljena
****Kaptol 6*** – negotička kurija s kraja 19. st., ima pročelje od fasadne opeke
****Kaptol 7*** – *Prepoštija*, odnosno kurija prepošta (prepozit), predsjednika kanoničkog zbora. Prvotno je sagrađena 1543.-71., a tijekom vremena je doživjela više obnova. Naslikana pročelja nastala su u 17. stoljeću, dok je portal od crnog mramora djelo poznatog kipara Francesca Robbe iz 1756. godine
****Kaptol 8*** – *Kurija Tome Kovačevića* iz 1710. (obnovljena 1750-ih), prepoznatljiva po erkeru
****Kaptol 9*** – na ovoj adresi smješten je Franjevački samostan i crkva sv. Franje u Zagrebu
****Kaptol 10*** – *Kurija Leskovar* iz 1695.-1705., kasnije nadograđena za kat
****Kaptol 11*** – iz 1751., kasnije obnovljena
****Kaptol 12*** – prvotna drvena kurija podignuta oko 1674. godine kasnije je srušena; a današnja je sagrađena 1860. prema projektu arhitekta Janka Nikole Grahora
****Kaptol 13*** – iz 17. st., dograđena poslije potresa 1880.
****Kaptol 14*** – *Kurija Bedeković* iz 1780. ima barokno pročelje s pilastrima
****Kaptol 15*** – poslije 1764. ima veliki rizalit na pročelju
****Kaptol 16*** – na ovoj adresi nalazi se Osnovna škola Miroslav Krleža.
****Kaptol 17*** – na ovoj je adresi zgrada iz 1927. koja ne pripada sklopu kaptolskih kurija
****Kaptol 18*** – kurija kanonika Matije Stoklasa, sagrađena između 1674. i 1687. godine, karakteristična po crno-bijelim oslikanim pročeljima; u kuriju je uklopljena jedna od kula kaptolskih zidina koje gledaju prema parku Ribnjak
****Kaptol 19***
****Kaptol 20***
****Kaptol 21***
****Kaptol 22***
****Kaptol 23***
****Kaptol 24***
****Kaptol 25***
****Kaptol 26***
****Kaptol 27*** – *Lektorija* je kurija lektora, upravitelja kaptolske kancelarije. Prvi put se spominje krajem 15. stoljeća. Vjerojatno je današnja građevina iz 17. stoljeća, s tim da je 1802. nadograđen rizalit s drvenim zabatom.
****Kaptol 28*** – *Znikina kurija*, kurija kanonika Ivana Znike, kustosa (čuvara katedrale). Sagrađena na mjestu drvene kuće 1689. godine te nadograđena u 18. st.
****Kaptol 29*** – na ovoj se adresi nalazi zgrada Nadbiskupskog sjemeništa
****Kaptol 31*** – na ovoj se adresi nalazi Zagrebačka katedrala i nadbiskupski dvor

## Povezano
* Kaptol zagrebački
* Kaptolske kurije u Đakovu

## Literatura

* Lelja Dobronić: *Zagrebački Kaptol i Gornji grad nekad i danas*, Zagreb, 1988.
* Lelja Dobronić: *Biskupski i kaptolski Zagreb*, Zagreb, 1991.